**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Secretariat-Relații Publice Nr. înregistrare:12211/27.03.2025**

**Comunicat de presă**

**Poliția Locală Brașov atenționează: Materiale de construcții transportate, dar străzile rămân curate!**

Din păcate, nu așa s-au petrecut lucrurile în după-amiaza zilei de 26 martie.

Din cauza condițiilor improprii de transport, dintr-o autospecială ce se deplasa pe Str. Șirul Livezii, s-a scurs beton pe carosabil pe o distanță de cca 50 de metri.

Polițiștii locali, prezenți la fața locului, au sancționat contravențional conducătorul autospecialei pentru încălcarea prevederilor HCL nr. 249/2024 privind aprobarea Regulamentului de organizare și funcționare a serviciului de salubrizare din Municipiul Brașov cu amendă în valoare de 1600 lei.